ຄະນະສະມາຊິກ ສະພາສູງສະຫະລັດ ຢ້ຽມຢາມຈີນ
ຄະນະສະມາຊິກ ສະພາສູງສະຫະລັດຈຸນຶ່ງ ຢ້ຽມຢາມຈີນເປັນເວລາ 1 ສັບປະດາເຕັມ.
ທ່ານ Harry Reid ຜູ້ນໍາສຽງຂ້າງຫລາຍໃນສະພາສູງສະຫະລັດແລະເພື່ອນສະມາຊິກສະ ພາສູງອີກ 9 ທ່ານມີໝາຍກໍານົດທີ່ຈະທໍາການພົບປະກັບບັນດາເຈົ້າໜ້າທີ່ຂັ້ນສູງຂອງຈີນ ໃນວັນພຸດມື້ນີ້ໃນລະຫວ່າງການປະກອບພາລະກິດທາງດ້ານເສດຖະກິດແລະການທູດເປັນ ເວລາ 1 ສັບປະດາເຕັມ ຕາມລາຍງານຂອງອົງການຂ່າວ AP ນັ້ນ ທ່ານ Harry Reid ພ້ອມດ້ວຍຄະນະຂອງທ່ານ ຈະທໍາການພົບປະຫາລືກັນໃນກຸງປັກກິງກ່ຽວກັບເລື້ອງການຄ້າແລະການເງິນກັບທ່ານWang Qishan ຮອງນາຍົກລັດຖະມົນຕີແລະທ່ານ Zhou Xiaochun ຫົວໜ້າທະນາຄານແຫ່ງ ຊາດຈີນ ຫລັງຈາກທໍາການພົບປະກັບທ່ານ Xi Jinping ຮອງປະທານປະເທດຈີນ ຊຶ່ງມີ ການເຊື່ອກັນຢ່າງແຜ່ຫລາຍວ່າ ຜູ້ກ່ຽວຈະເປັນຜູ້ນໍາຄົນຕໍ່ໄປຂອງຈີນ ແລະ ທ່ານ Wu Bangguo ຫົວໜ້າສະພານິຕິບັນຍັດຂອງຈີນນັ້ນ ຫ້ອງການຂອງທ່ານ Harry Reid ກ່າວວ່າ ພວກສະມາຊິກສະພາສູງດັ່ງກ່າວຈະທໍາການໂອ້ລົມສົນທະນາກັນເລື້ອງນະໂຍບາຍການຕ່າງປະເທດແລະສິດທິມະນຸດເຊ່ນກັນກັບພວກເຈົ້າໜ້າທີ່ຈີນ ຄະນະຜູ້ແທນສະຫະລັດຈະເດີນທາງໄປຍັງເມືອງ Chengdu ແລະເມືອງ Xi’an ເພື່ອໄປສັງເກດເບິ່ງໂຄງການພະລັງງານທີ່ສະອາດໃນຫົວເມືອງທັງສອງນັ້ນ